Brian Mikkelsen (KF), 2004-04-23:
Jeg har glædet mig meget til at diskutere regeringens kulturpolitik i dag.
Det er jo altid rart at få lov til at hæve blikket en smule og forholde sig til de overordnede og principielle spørgsmål.
Det er jo tit det, vi folketingspolitikere ikke når i det daglige arbejde.
Sådan er det, og sådan skal det være.
Her handler politik i høj grad om midler, om konkret virkelighed, om detaljer.
Men i dagens forespørgselsdebat har vi som sagt mulighed
for at hæve blikket og diskutere sigtelinjerne, altså de borgerlige sigtelinjer for kulturpolitikken. Kl. 9.05 Jeg har set frem til at præsentere sigtelinjerne og have mulighed for at debattere indholdet af dem her i salen, ikke mindst fordi jeg tror, vi faktisk er enige om flere ting, end det lader til i vores tilbagevendende polemik i bl.a. pressen.
Forud for debatten i dag havde jeg lovet, at jeg kunne præsentere regeringens kulturpolitiske sigtelinjer i skriftlig form.
Det har jeg gjort med den publikation, som er sendt til Folketingets Kulturudvalg, og af dagspressen i onsdags
kunne jeg konstatere, at kulturordførerne meget hurtigt havde haft lejlighed til at læse publikationen.
Jeg vil gerne understrege, at der er tale om et debatoplæg og ikke en redegørelse.
Mit formål med publikationen har, ud over at holde, hvad jeg har lovet Folketingets Kulturudvalg, været at finde den form, der inviterer til debat og dialog med Folketinget og kunstnerne og den kulturinteresserede borger.
Regeringen vil forny kulturpolitikken med vægt på kvalitet og pleje af talenter.
Det lovede vi i regeringsgrundlaget, og også her har vi holdt, hvad vi lovede.
Og det vil vi selvfølgelig fortsætte med.
Lad mig derfor kort redegøre for hovedtemaerne i de sigtelinjer, som jeg har lagt frem:
For det første vil regeringen skabe nye partnerskaber.
Det kan være mellem statslige kulturinstitutioner og erhvervsliv, eller det kan være mellem den enkelte kunstner og virksomhed.
De nye alliancer skal være med til at udvikle kvaliteten, skabe stærke kulturelle udtryk og rejse ny kapital, som kan lette adgangen til det voksende globale marked.
Derfor arbejder regeringen f.eks. på et forslag om at give fradrag for virksomheders donationer til kulturinstitutioner.
Derfor vil vi forbedre det faglige samarbejde mellem vore kulturinstitutioner, så kompetencerne udnyttes bedst muligt og til gensidig inspiration. For det andet vil regeringen føre en kulturpolitik, der stiller krav til kvalitet.
Den værdirelativisme tager vi skarp, skarp afstand fra.
Kulturpolitikken skal gøre det bedste endnu bedre; så kort kan det siges.
Derfor har vi gennemført en revision af hele kunststøttesystemet, og derfor ser Statens Kunstfond på muligheden for en ændret ordning for de livsvarige ydelser af prioriterede midler til talentudviklingen.
Derfor har vi fremsat forslag om lov om eliteidræt, som blev vedtaget i forgårs, og som giver nye muligheder for styrkelsen af talentet og det unikke.
Derfor er de kunstneriske uddannelser et væsentligt satsningsområde.
Talent er netop den tredje sigtelinje: Morgendagens billedkunstnere, filmskabere og forfattere osv. skal have de bedst mulige uddannelser og udviklingsmuligheder.
Det betyder ikke, at vi skal uddanne flere, end vi gør i dag, men at vi hele tiden skal sigte mod at forbedre uddannelsernes kvalitet.
Alt andet vil være at svigte talenterne.
Det betyder også, at der skal være muligheder for unge kunstnere, der gerne vil i gang med en karriere efter uddannelsen.
Vi skal ikke blindt uddanne flere til arbejdsløshed, men derimod uddanne de mest talentfulde.
Dygtige kunstnere skal også fremover gøre vores kulturliv rigt, skabe rollemodeller for fremtidige talenter og gøre Danmark synlig på den internationale scene.
Derfor er det tilfredsstillende, at Kunstrådet vil give særlig prioritet til projekter, der fremmer talentudvikling.
Derfor vil vi give et økonomisk løft til musikskolernes talentpleje.
Derfor har vi nedsat et musikskoleudvalg, der generelt arbejder med hele den musikalske fødekæde.
For det fjerde vil regeringen arbejde for, at befolkningen i alle egne af landet har mulighed for kulturelle og kunstneriske oplevelser af høj karat.
Det skal ske ved, at der lokalt skabes levende kunst og kultur.
Derfor har vi oprettet provinspuljen, som har bidraget til og fortsat skal bidrage til mange spændende kulturprojekter i landet.
Derfor har vi det som særligt fokusområde, at de københavnske kulturinstitutioner åbner sig over for hele befolkningen gennem f.eks. turnévirksomhed med forestillinger.
Det kan være Det Kgl. Teater eller udstillinger.
Det kan være Nationalmuseet.
Et rigt kulturliv er vigtigt for lokalsamfundene, og det kan være med til at tiltrække nye virksomheder og nye borgere.
For det femte vil regeringen sikre konkurrencen i det
danske medielandskab
Den danske mediepolitik har siden sin barndom bygget på monopoler.
Det har haft sine grunde, men i dag, hvor de teknologiske muligheder er mangfoldige, er situationen en anden.
til lyttere.
Derfor privatiseres TV 2; derfor overvejer vi en mere effektiv udnyttelse af FM-båndet; det handler om mere pluralisme, det handler om valgfrihed til seere og lyttere.
Inspirationen skal berige danske kunstnere og kulturinstitutioner og sætte dem i stand til at højne niveauet.
Derfor er det tilfredsstillende, at Kunstrådet vil etablere et program, der fremmer udenlandske kunstnere adgang til vores uddannelser, og at vi sender danske kunstnere til udlandet.
Den større synlighed vil hjælpe dansk kunst og kultur på det globale marked og være med til at trække store kulturbegivenheder til Danmark.
Derfor har vi oprettet Idrætsfonden Danmark; det handler om at gøde jorden for store internationale sportsbegivenheder på dansk grund.
Med disse seks sigtelinjer er konklusionen, at vi samlet set står med et rigtig godt udgangspunkt for kulturpolitikkens fremtid.
Sigtelinjernes præmis er, at kultur ikke eksisterer uden
for samfundet.
Derfor skal den heller ikke indhegnes eller beskyttes som en truet dyreart.
Samfundet stiller krav til de midler, som går til kulturen; det er det, som man jo med et fornuftigt ord kan kalde konstruktivt modspil.
Vi må i det hele taget holde op med at opfatte kultur som noget skrøbeligt og svageligt, for det er kulturen ikke.
Kultur er noget stærkt og vitalt.
Kultur er nu engang svanger med kreativitet og dermed forskelle, uenigheder og debatter.
Det er kun sundt, for det er med til at drive samfundet videre.
Nu håber jeg, at vi kan få en frugtbar diskussion om de overordnede principper, for ærlig talt, det fortjener
kulturen
Forhandling